CELEX: 32017R1533
Language: lt
Date: 2017-09-08 00:00:00
Title: 2017 m. rugsėjo 8 d. Komisijos deleguotasis reglamentas (ES) 2017/1533, kuriuo iš dalies keičiamas Deleguotasis reglamentas (ES) 2017/1165, kiek tai susiję su išskirtinėmis laikinosios paramos persikų ir nektarinų augintojams priemonėmis Graikijoje, Ispanijoje ir Italijoje

9.9.2017   
            
            
               LT
            
            
               Europos Sąjungos oficialusis leidinys
            
            
               L 233/1
            
         KOMISIJOS DELEGUOTASIS REGLAMENTAS (ES) 2017/1533
   2017 m. rugsėjo 8 d.
   kuriuo iš dalies keičiamas Deleguotasis reglamentas (ES) 2017/1165, kiek tai susiję su išskirtinėmis laikinosios paramos persikų ir nektarinų augintojams priemonėmis Graikijoje, Ispanijoje ir Italijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 219 straipsnio 1 dalį kartu su 228 straipsniu,
   kadangi:
   
               (1)
            
            
               nuo 2017 m. rugpjūčio 3 d. iki 8 d. tam tikros valstybės narės ir suinteresuotosios šalys Komisijai pranešė apie didelį persikų ir nektarinų rinkos sutrikdymą dėl gausios produkcijos ir atsargų, ypač Ispanijoje, Italijoje ir Graikijoje. Persikų ir nektarinų atsargos Ispanijoje sudaro 87 000 tonų, nors dar 50 % persikų derliaus rugpjūčio mėn. pradžioje buvo nenuimta. Persikų ir nektarinų atsargos Italijoje sudaro 130 000 tonų, nors dar 30 % persikų derliaus nenuimta;
            
         
               (2)
            
            
               nuo 2014 m. Rusijos draudimo importuoti vaisius ir daržoves iš Sąjungos gamintojai bandė ieškoti alternatyvių eksporto rinkų. Tačiau eksportas į Baltarusiją, kuri šiuo metu yra pirmoji persikų ir nektarinų eksporto rinka derliaus nuėmimo laikotarpiu, nuo 2015 m. sumažėjo 25 %. Dar didesnis poveikis eksportui padarytas nuo 2017 m. liepos 1 d., kai šalys, kurios yra Eurazijos ekonominės sąjungos narės, visų pirma, Baltarusija, ėmė taikyti sanitarijos ir fitosanitarijos priemones. Be to, eksportas į trečiąsias šalis yra sunkiai įgyvendinamas dėl greitai gendančių produktų pobūdžio;
            
         
               (3)
            
            
               šių aplinkybių kombinacija daro poveikį kainoms; remiantis turimais duomenimis, padėtis rinkoje ir ypač kainos labai primena padėtį, kuri egzistavo 2014 m., kai pradėtas taikyti Rusijos embargas;
            
         
               (4)
            
            
               Italija ir Ispanija patvirtino, kad gamintojų organizacijos jau įgyvendino krizių prevencijos ir valdymo priemones pagal jų veiksmų programas, ir panaudojo išskirtines laikinosios paramos priemones, numatytas Komisijos deleguotajame Reglamente (ES) 2017/1165 (2). Todėl veiksmų laisvės iš rinkos pašalinti likusį kiekį pagal dabartines programas nebėra;
            
         
               (5)
            
            
               dabartinės aplinkybės persikų ir nektarinų sektoriaus rinką labai trikdo; ši padėtis ir jos poveikis rinkai tikriausiai tęsis arba blogės, o įprastinių krizių valdymo ir prevencijos priemonių pagal Reglamentą (ES) Nr. 1308/2013 nepakanka;
            
         
               (6)
            
            
               nors šis rinkos sutrikdymas yra tik netiesiogiai susijęs su Rusijos embargu, dėl praktinių priežasčių ir siekiant supaprastinimo tikslinga naudoti dabartinę sistemą, numatytą Deleguotajame reglamente (ES) 2017/1165;
            
         
               (7)
            
            
               siekiant pakankamo poveikio, kad rinka stabilizuotųsi, Deleguotajame reglamente (ES) 2017/1165 persikų ir nektarinų augintojams Graikijoje, Ispanijoje ir Italijoje nustatytas kiekis turėtų būti padidintas tris kartus;
            
         
               (8)
            
            
               todėl Deleguotasis reglamentas (ES) 2017/1165 turėtų būti iš dalies pakeistas;
            
         
               (9)
            
            
               siekiant iš karto padaryti poveikį rinkai ir padėti stabilizuoti kainas per pagrindinį derliaus nuėmimo laikotarpį, šis reglamentas turėtų būti taikomas atgaline data nuo tos dienos, kurią Komisijai buvo oficialiai ir faktiškai pranešta apie padėtį, t. y. 2017 m. rugpjūčio 3 d.,
            
         PRIĖMĖ ŠĮ REGLAMENTĄ:
   1 straipsnis
   Deleguotojo reglamento (ES) 2017/1165 pakeitimas
   Reglamento (ES) 2017/1165 I priedas pakeičiamas šio reglamento priedo tekstu.
   2 straipsnis
   Įsigaliojimas ir taikymas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. rugpjūčio 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2017 m. balandžio 20 d. Komisijos deleguotasis reglamentas (ES) 2017/1165, kuriuo nustatomos išskirtinės laikinosios paramos tam tikrų vaisių augintojams priemonės (OL L 170, 2017 7 1, p. 31).
   
      PRIEDAS
      „
            I PRIEDAS
            
               Didžiausi kiekvienai valstybei narei skiriami produktų kiekiai, nurodyti 2 straipsnio 1 dalyje
            
            
                        (tonomis)
                     
                  
                        Valstybė narė
                     
                     
                        Obuoliai ir kriaušės
                     
                     
                        Slyvos
                     
                     
                        Apelsinai, klementinai, mandarinai ir citrinos
                     
                     
                        Persikai ir nektarinai
                     
                  
                        Belgija
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Vokietija
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Graikija
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Ispanija
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Prancūzija
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Kroatija
                     
                     
                        510
                     
                     
                         
                     
                     
                        850
                     
                     
                         
                     
                  
                        Italija
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Kipras
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Nyderlandai
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Austrija
                     
                     
                        510
                     
                     
                         
                     
                     
                         
                     
                     
                         
                     
                  
                        Lenkija
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugalija
                     
                     
                        935
                     
                     
                         
                     
                     
                         
                     
                     
                         
                     
                  “